Kierch Diddeleng - Wikipedia, déi fräi Enzyklopedie

# Kierch Diddeleng

### Vu Wikipedia, der fräier Enzyklopedie.

Kierch vun Diddeleng
kee Bild do
Uertschaft | Diddeleng
Par | Diddeleng
Numm | Hl. Märten
Konsekratiounsjoer | 1904 (11. Juni)
Parverband | Diddeleng
Architekt(en) | J. Henri-Alphonse Kemp
Reliéis Gebaier

## [Änneren] Geschicht

De Grondstee fir déi neogotesch Kierch vun Diddeleng gouf den 21. Mee 1894 vum deemolege Generalvikar Jean Bernard Krier geluecht. Den 11. Juni 1904 gouf se vum Bëschof Jean Joseph Koppes geweit.

## [Änneren] Molereien

Besonnesch bemierkenswert sinn d'Molereien un de Wänn aus de Joren 1924-1927, se si vum Benediktinerbrudder Notker Heinrich Becker 1883-1978. Se weisen ë. a. de Pilgerwee vun den hëllege Männer a Fraen aus der Welt (woubäi en Deel vun dëser Welt staark enger Industriestad aus dem Minett gläicht) an dat himmelescht Jerusalem.

Bemierkenswäert sinn ausserdem di véierzéng Statiounen vum Kräizwee, e Wierk vum Diddelénger Künstler Dominique Lang.

## [Änneren] Uergel

Si gouf 1912 vun der Oochener Uergelmanufaktur Georg Stahlhuth gebaut, an 2001 vun der bayerescher [[Uergelmanufaktur Thomas Jann]] vu Laberweinting renovéiert. Op hir gi regelméisseg Concerten mat renomméierten Musiker aus Lëtzebuerg an aus anere Länner organiséiert.

## [Änneren] Fënsteren

Am Chouer sinn dräi faarweg Fënstere vun Joseph an Emile Probst, se weisen de Johannes den Deefer, de hl. Märten an déi hl. Barbara.

Hannen an der Kierch ass eng Dier an zwou méi kleng Fenstere mat Glasmolereien vum Diddelénger Künstler Franz Kinnen.

## [Änneren] Statuen

Dësweideren stinn eng ganz Rei Statuen an der Diddelenger Kierch:

1. Muttergotteskapell (1)
2. Hl. Anna mat der Maria (2)
3. Héichaltor (3)
4. Hl. Jouseph (4)
5. Herz-Jesu Kapell (5)
6. Hl. Willibrord (6)
7. Muttergottes vu Fatima (7)
8. Hl. Agnes (8)
9. Hl. Aloysius (9)
10. Ëmmerwärend Hëllef (10)
11. Hl. Antonius vu Padua (11)
12. Hl. Barbara (12)
13. Hl. Franz vun Assisi (13)
14. Pietà (14)
15. Hl. Johannes den Defer (15)
16. Dafsteen (16)

## [Änneren] Geeschtlech am Dingscht vun der Par

Paschtéier (parochi):

- Heinrich von Düdelingen 1325
- Nikolaus von Gymnich 1339
- Johhann von Daisberg 1339, 1347
- Johann von Bissen (Verwalter) 1375
- Arnold von Hollveltz (Hollenfels) 1419
- Johann von Büringen 1451, 1464, 1490
- Johann (Molitor) von Düdelingen 1493, 1504
- Markus von Schifflingen 1532, 1541-1552+
- Heinrich von Bettemburg (Verwalter) 1552-1559
- Johann von Differdingen (Verwalter?) 1559-1560
- Johan Nop (Nobe) (vu Veianen)

    Verwalter 1560-1570
    Paschtouer 1598

- J.P. Schey (vu Letzebuerg) ...1602-1623+
- Joh. Keelen (Kayllen, Kehlen) (vu Letzebuerg) 1623-1632+
- Joh. Jos. Patz (vun Helzen) 1636-1645+
- Peter Scherer (vu Letzebuerg) 1645-1679+
- Joh. Bapt. Kessler 1679-1684+
- Michael Geib (vu Wilwerdang) 1684-1711
- Joh. Steichen (vu Scheffléng) 1711-1727+
- Peter Eschette (Eschet) (vu Baastenduerf) 1727-1768+
- Bernard Hantzen (Hansen) (vum Schléiwenhaff bei Leideléng) 1768-1799
- Joh. Bapt. Zimmer (Vicarius, Verwalter) 1799-1800
- Ludwig Dionyisus Wuerth (vu Letzebuerg) 1801-1809
- Mathias Wolff (vun Dikrech) 1809-1815
- Joh. Bapt. Pletschette (vu Groussbus) 1815-1817+
- Michael Fuhrmann (Formann) (vu Bauschelt) 1817-1828+
- J.P. Meyer (vun Eselbur bei Klierf) 1828-1856
- Phil. Schroder (vun Iewerléng) 1856-1880
- Nikolaus Reichel (vun Uewerwampech) 1880-1887
- Michel Ernst (vun Duelem) 1987-1891+
- Mathias Schmit (vum Kierchbierg) 1891-1893+
- Laurent Bernard Kohn (vu Gréiwemaacher) 1893-1902)
- Henri Kuborn (vu Lulléng) 1902-1920+
- Joseph Philippe (aus der Stad, net ze verwiesselen mam Beschof Philippe) 1920-1930
- Antoine Guill (vun Dikrech) 1930-1932+
- Nicolas Lommel (vun Äischen) 1932-1955
- Jean Pierre Ries (vu Simmer) 1955-1959+
- Theodore Ley (vu Protz aus dem Préizerdall) 1960-1971
- Roger Kayser (vu Schendels) 1971-1986
- Robert Sibenaler (vum Stader Lampertsbierg) 1986-

Kapléin (vicarii):

- Raymond Everard

...

- Victor Elz
- Pater Joseph Thiery SCJ 1966-1975
- Camille Juncker (Schmelz) 1966-1971
- Pater Jacques Steffen SCJ 1967-1968
- Jean Michel Schneider 1967-1976
- Jean Poos 1969-1971
- Jos Weisgerber 1971-1978
- Pit Reuter 1978-
- Felix Steichen
- Leo Kraus -1993
- Edmond Ries (1993-2000)
- Laurent Fackelstein (2000-2003)
- Denis Welisch (2003-2005)
- Luc Schreiner (2005-)

## [Änneren] Reliéis Gebaier

Ausser d'Parkierch gehéieren zur Par:

- D'Kapell Hellege Luc zu Butschebuerg
- D'Kapell Hellege Jousef zu Bireng
- D'Kapell um Gehaansbierg
- Den Oratoire am Spidol um éischte Stack
- D'Kapell St Eligius am Schmelzer Quartier aus de 1960er Joeren, an där allerdings jhust nach ganz seele Gottesdéngscht gefeiert gëtt.
- Bis virun ca. 10 Joer gouf et am Quartier Italien eng Kapell an engem Geschäftslokal vum engem Privathaus. Wéi dest Haus de Propriétaire gewiesselt huet, gouf de Mietvertrag mat der Kierchefabrik gekennegt an d'Kapell huet missen zougemaach ginn.

## [Änneren] Zäiten

- Di Diddelénger Kierch ass all Dag vu muerges bis owes, mat Ausnahm vun der Mettesstonn, op.
- Gottesdingscht gett gefeiert an der Parkierch

- Sonndes: 9.30 portugiesesch Mass (fält am August aus), 10.30 Familjemass, 17.00 Anbetung: animéiert Biedstonn, 18.00 Vesper, 19.00 Mass. Sonndes ass och em 9.15 Mass am Altersheim an em 9.30 zu Butschebuerg - Méindes: 17.50 Rousekranz, 18.15 Hl. Mass - Denschdes: 9.15 Hl. Mass, 18.00 Kannergottesdingscht (ausser an de Schoulvakanzen) - Mettwochs: 17.50 Rousekranz, 18.15 Hl. Mass. Mettwochs ass och em 18.00 Mass zu Biréng, wou virdrun em 17.30 de Rousekranz op Letzebuergesch gebied gett. - Donneschdes: 9.00 Laudes/Muergesgebied vun der Kierch, 9.15 Hl. Mass. - Freides: 17.50 Rousekranz, 18.15 Hl. Mass; den éischte Freideg am Mount zousätzlech 17.00 Anbetung/stell Gebiedszäit - Samschdes: 17.00 italienesch Mass (fält an der grousser Vakanz aus), 18.30 Beicht/Sakrament vun der Versöhnung, 19.00 Mass zum Sonndeg animéiert vun der Chorale St Martin. Samschdes ass och em 18.00 Mass zum Sonndeg zu Biréng.

(Stand Nov. 2006)

## [Änneren] Literatur

- Schnell Kunstführer N°2377: Katholische Pfarrkirche St. Martin Düdelingen
- Die Düdelinger Kirche und ihre Stahlhuth-Orgel. Mit Beiträgen über Kirchenkunst, Orgelbau und Orgelmusik, sowie einer Monografie über die Orgelbauer Georg und Eduard Stahlhut, Diddeléng 2002, 510 Säiten.

## [Änneren] Film

- Claude Lahr: Les maîtres du vent, Lëtzebuerg 2006.

## [Änneren] Kuckt och

- Lëscht vu reliéise Gebaier zu Lëtzebuerg

## [Änneren] Um Spaweck

- Websäit vun der Par Diddeleng
- D'Uergel vun Diddeleng

Vun "http://lb.wikipedia.org../../../k/i/e/Kierch_Diddeleng_a3a7.html"

Category: Reliéis Gebaier zu Lëtzebuerg

##### Views

- Artikel
- Diskussioun
- Aktuell Revisiounen

##### Sichen